तुलसीपुरको हात्तिखौवा सोताले बगाउँदा नेपालीको मृत्यु

अविरल वर्षासंगै हात्तिखौवा सोतामा आएको बाढीले बगाउँदा तुलसीपुर-४ नयाँबस्ती निवासी ६५ बर्षीया कमला नेपालीको मृत्यु भएको ईलाका प्रहरी कार्यालय तुलसीपुरका प्रमुख कृष्ण प्रसाँईले जानकारी दिए । कमलालाई गएराति नै हात्तिखौवा खोताले बगाएको थियो । परिवारजनका अनुसार सौच गर्न निस्किएको समयमा घर नजिकको हात्तिखौवा सोतामा उनी चिफ्लिएर खस्न पुगेको अनुमान गरिएको छ । कमलाको शव सोमवार विहान साढे ६ वजेतिर झन्डै डेढ किलोमिटर दक्षिण तुलसीपुर ६ गाईडहरमा फेला परेको हो । स्थानीयहरुले नेपालीको शव देखेपछि प्रहरीलाई खबर गरेका थिए । मृतकको शव पोष्टमार्टमका लागि राप्ति अञ्चल अस्पताल तुलसीपुरमा राखिएको छ ।